08/03/2012 | Administración LocalProvincial
Deputación Provincial da Coruña
Servizo de Fomento e Servizos Provinciais. Sección de Servizos Sociais
Bases III concurso de viñetas “Iguais traballos, persoas distintas” ano 2012

A sensibilización da sociedade ante a igualdade de oportunidades entre mulleres e homes é unha responsabilidade de todas/os, e por isto considérase necesario o apoio institucional para alcanzar a igualdade real na nosa sociedade. Co obxecto de xerar unha conciencia reflexiva e fomentar a participación social das/os adolescentes, a Deputación da Coruña, no marco das actuacións para a conmemoración do 8 de marzo “Día da Muller”, convoca o III Concurso de viñetas baixo o título “=TRABALLOS, PERSOAS≠” para fomentar a implicación dun xeito activo do público xuvenil sensibilizando sobre a necesidade de que exista un acceso en igualdade de oportunidades ao mercado de traballo para rachar cos estereotipos de xénero nas profesións, así como fomentar a conciliación da vida persoal, familiar e laboral e a corresponsabilidade como medidas imprescindibles para que as mulleres participen en igualdade de oportunidades da vida pública. O obxecto do certame é empregar a viñeta ou tira de viñeta (máximo 6 viñetas) para reflexionar, sensibilizar, rachar cos estereotipos de xénero e/ou propoñer accións positivas sobre a necesidade de que exista un acceso en igualdade de oportunidades ao mercado de traballo, a formación, etc. así como fomentar a conciliación da vida persoal, familiar e laboral e a corresponsabilidade. Poderán participar todas as persoas físicas con idades comprendidas entre 12 e 18 anos, de calquera nacionalidade, que se presenten individualmente ou en grupo. Cada participante/s só poderá presentar unha única obra orixinal e inédita escrita en galego e non premiada con anterioridade. O premio concederase á viñeta que no marco da conmemoración do 8 de marzo como o Día da Muller pretenda reflexionar, sensibilizar, rachar cos estereotipos de xénero e/ou propoñer accións positivas sobre: 1.1 ESTEREOTIPOS DE XÉNERO COMO DISCRIMINACIÓN HORIZONTAL NAS PROFESIÓNS E NO ACCESO AO MERCADO LABORAL: A discriminación laboral por razóns de xénero consiste principalmente na distinción, exclusión ou preferencia no trato no acceso ao mercado laboral e/ou na relación de traballo segundo o sexo ao que pertenzas.1.2 DIVERSIFICACIÓN DE OPCIONS PROFESIONAIS: na nosa sociedade existe unha distribución desproporcionada entre homes e mulleres en igualdade de condicións nos diferentes sectores laborais, calificandose diferentes postos de traballo como masculinos ou como femininos. Esto dá lugar a un accesso desigual entre homes e mulleres á formación e ao emprego, así como a perpetuar unha barreira invisible denominada teito de cristal que fai referencia a imposibilidade de que as mulleres en igualdade de condicións poidan acceder a postos de responsabilidade nas organizacións maioritariamente xestionadas por homes e desenvolver plenamente as súas capacidades xa que están vinculadas a estereotipos e prexuízos legado dunha sociedade patriarcal.1.3 DESIGUALDADE SALARIAL DE XÉNERO OU BRECHA SALARIAL DE XÉNERO: Na nosa sociedade a realidade é que as mulleres sofren desventaxas sociais e económicas debido a diferencia na valoración do que supón “masculino”. Os diferenciais no accesso, participación, acceso e control dos recursos, servizos, as oportunidades e os beneficios do desenvolvemento coñécense como brecha de xénero. A análise das brechas de xénero permite ver o alcance das desigualdades en tódolos ámbitos Os textos empregados deberán respectar os principios da lexislación vixente en Políticas de Igualdade de Xénero e Prevención da Violencia de Xénero. A viñeta poderá presentarse en formato como mínimo DIN A 5 e como máximo en DIN A 4. A historia a contar poderá estar composta por unha viñeta ou por un máximo de 6 viñetas cun fío condutor. Poderá empregarse técnica libre. A execución do traballo poderá ser manual ou dixital. A obra presentarase nun soporte físico en papel. A obra non poderá ir asinada co nome. O idioma empregado será o galego. Outorgarase primeiro, segundo e terceiro premio. - O primeiro premio consistirá nun IPAD e unha colección de cómics. - O segundo e terceiro premio consistirá nun EBOOK e unha colección de ómics. As persoas premiadas poderán recibir na entrega un recordo da súa participación no concurso. A Deputación resérvase o dereito a facer uso das obras, cedéndolle a persoa autora os dereitos para que a Deputación poida empregala para calquera campaña de sensibilización e información das actividades da Deputación da Coruña relacionadas co fomento da igualdade de xénero. Prazo: o prazo de admisión de obras ábrese o día seguinte á publicación das presentes bases no BOP e péchase o 9 de abril de 2012 ás 23.55 h. Forma de presentación: os traballos entregaranse nun sobre pechado no seu exterior (1) indicarase “III Concurso de Viñetas: “=TRABALLOS, PERSOAS≠” e un pseudónimo como identificador do traballo. Dentro deste sobre métese o traballo e un sobre pechado (2) co pseudónimo no exterior, e no seu interior a folla de aceptación dos compromisos e autorización de datos da caracter persoal (anexo1) cos datos requiridos. As candidaturas presentarase no Rexistro Xeral da Deputación Provincial da Coruña, Avda. Alférez Provisional 2, 15006 A Coruña, ou no indicado no art. 38.4 da Lei 30/1992, do 26 novembro, RXPAC, indicando no exterior do sobre: “III Concurso de Viñetas: =TRABALLOS, PERSOAS≠” Deputación da Coruña. O xurado estará presidido polo Hilda Esperanza Laaroussi Babut ou persoa na que delegue e formarán parte del a deputada da área de Benestar Social, Políticas de Igualdade de Xénero, e normalización linguistíca, a técnica de igualdade e políticas públicas da Deputación provincial, persoal da área de Benestar Social na Sección de Servizos Sociais, unha persoa de recoñecido prestixio no eido do deseño gráfico. Actuará como secretario/a da corporación a persoa funcionaria en quen se delegue. Esta será a persoa encargada de abrir o sobre (2) da obra que resulte finalista. O xurado actuará en pleno, sendo necesaria a asistencia de dous terzos dos seus membros. As súas deliberacións serán secretas e delas redactarase a acta correspondente. O réxime xurídico e de funcionamento do xurado será o disposto nos artigos 22 a 27 da Lei 30/92 do 26 de novembro. A deputación resérvase o dereito de modificar as condicións en calquera momento, incluso podendo chegar a anulalo ou deixalo sen efecto sempre que concorra causa xustificada, en todo caso comprométese a comunicalo pola mesma vía. Así mesmo, o xurado poderá declarar deserto o premio, e a súa proposta será obxecto de resolución da Presidencia desta Deputación, que é o órgano competente para resolver o premio. A concesión do premio decidirase antes do 25 de abril do 2012, e darase a coñecer a través dos distintos medios de comunicación. A entrega de premios celebrarase nas dependencias da Deputación e avisaranse as persoas gañadoras cunha semana de antelación. Non se devolverán os traballos presentados e non premiados. A partir do día seguinte á concesión do xurado dos traballos premiados os outros poderán ser destruídos. A participación nesta convocatoria supón a total aceptación destas bases. A Coruña, 5 de marzo de 2012 O presidente O secretario Diego Calvo Pouso José Luís Almau Supervía (sinatura da persoa participante) ---------------------------------------------------------------------------------------------------------------------------------------------––––––––––––––––––––––––––––––––––––––––– Don/Dona. con DNI. como pai/nai ou titor/a do/a menor. autorizo á Deputación da Coruña ao emprego dos datos de carácter persoal, e imaxes para fins de difusión e publicidade que se considere conveniente no marco do fomento da igualdade de xénero.” En _______ a _____ de __________ de 2012 (pai, nai, titor/a legal) *Segundo o disposto no artigo 18 da Constitución, Lei 1/1982, do 5 de maio, sobre o dereito ao honor, a intimidade persoal e a propia imaxe e a Lei 15/1999, do 13 de Decembro, sobre a protección de datos de carácter persoal. * Este documento engadirase no sobre pechado (2) depositado no interior do sobre (1) que contén o traballo. A Coruña, 5 de marzo de 2012 O presidente O secretario Diego Calvo Pouso José Luís Almau Supervía